CELEX: 22000D1123(07)
Language: hr
Date: 1999-06-25 00:00:00
Title: Odluka Zajedničkog odbora EGP-a br. 82/1999 od 25. lipnja 1999. o izmjeni Protokola br. 37 i Priloga X. (Audiovizualne usluge) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               11
            
         22000D1123(07)
   
               L 296/39
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 82/1999
   od 25. lipnja 1999.
   o izmjeni Protokola br. 37 i Priloga X. (Audiovizualne usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegovi članci 98. i 101.,
   budući da:
   
               (1)
            
            
               Protokol br. 37 Sporazumu izmijenjen je Odlukom br. 74/1999 Zajedničkog odbora EGP-a od 28. svibnja 1999. (1)
               
            
         
               (2)
            
            
               Prilog X. Sporazumu izmijenjen je Odlukom 54/1999 Zajedničkog odbora EGP-a od 30. travnja 1999. (1)
               
            
         
               (3)
            
            
               Direktivu 97/36/EZ Europskog parlamenta i Vijeća od 30. lipnja 1997. o izmjeni Direktive Vijeća 89/552/EEZ o usklađivanju određenih odredbi propisanih zakonom, uredbom ili administrativnom mjerom u državama članicama što se tiče obavljanja djelatnosti televizijskog emitiranja (2), treba unijeti u Sporazum.
            
         
               (4)
            
            
               U svrhu dobre primjene Sporazuma, Protokol br. 37 Sporazumu proširuje se kako bi uključio Kontaktni odbor osnovan Direktivom 97/36/EZ Europskog parlamenta i Vijeća te se mijenja i dopunjuje Prilog X. Sporazumu kako bi se odredili detaljni dogovori za pridruživanje tom Kontaktnom odboru,
            
         ODLUČIO JE:
   Članak 1.
   Iza točke 11. (Odbor za veterinarske lijekove) Protokola br. 37 Sporazumu umeće se sljedeća točka:
   
      
                  „12.
               
               
                  Kontaktni odbor za djelatnosti televizijskog emitiranja (Direktiva Vijeća 89/552/EEZ).”
               
            
   Članak 2.
   Točka 1. (Direktiva Vijeća 89/552/EEZ) u Prilogu X. Sporazumu mijenja se kako slijedi:
   
               1.
            
            
               Dodaje se sljedeće:
               „, kako je izmijenjeno sa:
               
                           —
                        
                        
                           
                              397 L 0036: Direktiva 97/36/EZ Europskog parlamenta i Vijeća od 30. lipnja 1997. (SL L 202, 30.7.1997., str. 60.).”
                        
                     
         
               2.
            
            
               Sljedeće postaje nova prilagodba (a):
               „U članku 2. stavku 5. ‚članak 52. i prema Ugovoru o osnivanju Europske zajednice’ glasi ‚članak 31. i prema Sporazumu o Europskom gospodarskom prostoru.”;
            
         
               3.
            
            
               Prijašnje prilagodbe (a) i (b) postaju prilagodbe (b) odnosno (c).
            
         
               4.
            
            
               Nakon prilagodbi dodaje se sljedeće:
               „Detaljni dogovori za pridruživanje Lihtenštajna, Islanda i Norveške u skladu s člankom 101. ovog Sporazuma:
               
                            
                        
                        
                           Svaka država članica EFTA-e može odrediti jednog predstavnika nadležnog tijela za svaku državu članicu EFTA-e koja sudjeluje na sastancima Kontaktnog odbora za djelatnosti televizijskog emitiranja prema članku 23.a Direktive Vijeća 89/552/EEZ.
                        
                     
                            
                        
                        
                           Komisija Europske zajednice u određenom roku obavješćuje sudionike o datumima sastanaka Kontaktnog odbora i prosljeđuje im bitne informacije.”
                        
                     
         Članak 3.
   Tekstovi Direktive 97/36/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 26. lipnja 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
   
      Sastavljeno u Bruxellesu 25. lipnja 1999.
      
         
            Za Zajednički odbor EGP-a
         
         
            Predsjednik
         
         F. BARBASO
      
   
   
      (1)  SL L 284, 9.11.2000.
   
      (2)  SL L 202, 30.7.1997., str. 60.